Document ID: /roh_data/filtered/fineweb-2-filterrobots_roh.jsonl.gz/22159

Zonas protegidas per l’aua sutterana vegnian tranter auter er duvradas da l’agricultura u ch’i dettia là bajetgs ubain vias e binaris, scriva l'Uffizi federal d'ambient. Quest diever dubel possia esser in privel per las tschiffadas. Quai è per exempel il cas, sche auas persas dals bajetgs u benzin ed ieli da transports culan en il terren e tschufrognan l’aua sutterrana.
Tenor l’Uffizi federal d’ambient dovri perquai dapli indrizs tecnics per proteger l’aua da baiver. Per exempel reservuars per aua tschuffa u indrizs per filtrar l’aua sutterrana. Tut quai custia dentant. Ils custs stoppia la populaziun purtar.
RR novitads 12:00